Návrh

**Nariadenie vlády**

**Slovenskej republiky**

**z .... 2021,**

**ktorým sa mení a dopĺňa nariadenie vlády Slovenskej republiky č. 237/2010 Z. z., ktorým sa ustanovujú podrobnosti o postupe Slovenského pozemkového fondu pri poskytovaní náhradných pozemkov v znení neskorších predpisov**

Vláda Slovenskej republiky podľa [§ 16 ods. 6 zákona č. 229/1991 Zb.](https://www.slov-lex.sk/pravne-predpisy/SK/ZZ/1991/229/#paragraf-16.odsek-6) o úprave vlastníckych vzťahov k pôde a inému poľnohospodárskemu majetku v znení zákona č. 285/2008 Z. z. a podľa [§ 6 ods. 10 zákona č. 503/2003 Z. z.](https://www.slov-lex.sk/pravne-predpisy/SK/ZZ/2003/503/#paragraf-6.odsek-10) o navrátení vlastníctva k pozemkom a o zmene a doplnení zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov v znení zákona č. 285/2008 Z. z. nariaďuje:

**Čl. I**

Nariadenie vlády Slovenskej republiky č. 237/2010 Z. z., ktorým sa ustanovujú podrobnosti o postupe Slovenského pozemkového fondu pri poskytovaní náhradných pozemkov v znení nariadenia vlády Slovenskej republiky č. 83/2011 Z. z., nariadenia vlády Slovenskej republiky č. 134/2015 Z. z. a nariadenia vlády Slovenskej republiky č. 26/2018 Z. z. sa mení a dopĺňa takto:

1. V § 1 ods. 1 sa slová „Slovenský pozemkový fond – územný organizačný útvar (ďalej len „fond – regionálny odbor“)“ nahrádzajú slovami „Slovenský pozemkový fond (ďalej len „fond“)“.
2. V § 1 ods. 4 sa vypúšťajú slová „Slovenský pozemkový“.
3. V § 3 odsek 2 znie:

„(2) Ak fond nezistí okolnosti, ktoré zabraňujú vydaniu náhradného pozemku, môže po prerokovaní v rade fondu podľa osobitného predpisu4) uzavrieť zmluvu o bezodplatnom prevode vlastníctva konkrétneho pozemku.“.

Poznámka pod čiarou k odkazu 4 znie:

„4) § 35a ods. 5 písm. e) prvý bod zákona Slovenskej národnej rady č. [330/1991 Zb.](https://www.slov-lex.sk/pravne-predpisy/SK/ZZ/1991/330/) o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov“.

1. Za § 3 sa vkladá § 3a, ktorý vrátane nadpisu znie:

„**§ 3a**

**Prechodné ustanovenie k úpravám účinným od 1. júna 2021**

Postup pri poskytovaní náhradných pozemkov podľa predpisov účinných do 28. februára 2011 zabezpečuje fond podľa územných celkov uvedených v prílohe.“.

1. Slová „fond – regionálny odbor“ vo všetkých tvaroch sa v celom texte nariadenia vlády nahrádzajú slovom „fond“ v príslušnom tvare.
2. Nariadenie vlády sa dopĺňa prílohou, ktorá vrátane nadpisu znie:

„Príloha

k nariadeniu vlády č. 237/2010 Z. z.

**Územné celky podľa § 3a**

|  |  |
| --- | --- |
| **Územný celok** | **Okresy tvoriace územný celok** |
| Bratislava | Bratislava I až V., Pezinok, Malacky, Senec |
| Trnava | Trnava, Hlohovec, Piešťany, Senica, Skalica, Galanta |
| Dunajská Streda | Dunajská Streda |
| Trenčín | Trenčín, Myjava, Nové Mesto nad Váhom, Prievidza, Partizánske, Bánovce nad Bebravou |
| Považská Bystrica | Považská Bystrica, Púchov, Ilava |
| Žilina | Žilina, Bytča, Čadca, Kysucké Nové Mesto |
| Dolný Kubín | Dolný Kubín, Námestovo, Tvrdošín |
| Liptovský Mikuláš | Liptovský Mikuláš, Ružomberok |
| Martin | Martin, Turčianske Teplice |
| Nitra | Nitra, Zlaté Moravce, Topoľčany, Levice |
| Nové Zámky | Nové Zámky, Šaľa, Komárno |
| Banská Bystrica | Banská Bystrica, Brezno |
| Lučenec | Lučenec, Poltár, Veľký Krtíš |
| Rimavská Sobota | Rimavská Sobota |
| Zvolen | Zvolen, Detva, Krupina, Žiar nad Hronom, Žarnovica, Banská Štiavnica |
| Košice | Košice I až IV, Košice-okolie |
| Michalovce | Michalovce, Sobrance |
| Rožňava | Rožňava, Revúca |
| Trebišov | Trebišov |
| Prešov | Prešov, Sabinov, Bardejov, Svidník, Stropkov |
| Humenné | Humenné, Medzilaborce, Snina, Vranov nad Topľou |
| Poprad | Poprad, Levoča, Kežmarok, Stará Ľubovňa, Spišská Nová Ves, Gelnica |

“.

**Čl. II.**

Toto nariadenie vlády nadobúda účinnosť 1. júna 2021.